AOT มอบน้ำดื่ม 24,000 ขวด หนุนเครือข่ายแพทย์ – มูลนิธิทั่วไทย
AOT มอบน้ำดื่ม 24,000 ขวด หนุนเครือข่ายแพทย์ – มูลนิธิทั่วไทย
18 พ.ค. 2564

นางร่มเกล้า ษรานุรักษ์ ผู้อำนวยการฝ่ายกิจการเพื่อสังคม บริษัท ท่าอากาศยานไทย จำกัด (มหาชน) หรือ AOT พร้อมด้วยพนักงาน AOT มอบน้ำดื่มจำนวน 12,000 ขวด ให้กับศูนย์อำนวยการใหญ่จิตอาสาพระราชทาน
โดยมี พลเรือเอก ปวิตร รุจิเทศ ผู้อำนวยการศูนย์ฯ เป็นผู้รับมอบ นอกจากนี้ ยังได้มอบน้ำดื่มให้กับกรมควบคุมโรค กระทรวงสาธารณสุขและสถาบันการแพทย์ฉุกเฉินแห่งชาติ แห่งละ 6,000 ขวด รวมทั้งสิ้น 24,000 ขวด เพื่อสนับสนุนเครือข่ายการแพทย์ มูลนิธิต่างๆ ทั่วประเทศ และสนับสนุนภารกิจที่เกี่ยวข้องกับการดำเนินงานด้านสาธารณสุขในการรองรับและช่วยเหลือผู้ป่วยที่ติดเชื้อไวรัส COVID-19 ที่เพิ่มขึ้นอย่างต่อเนื่องเป็นจำนวนมาก เมื่อวันที่ 7 พฤษภาคม 2564
ทั้งนี้ AOT ดำเนินงานด้านความรับผิดชอบต่อสังคมและการพัฒนาที่ยั่งยืนภายใต้แนวคิดการเป็นสนามบิน ที่เป็นพลเมืองที่ดีของสังคมและเป็นเพื่อนบ้านที่ดีของชุมชน (Corporate Citizenship Airport)